**EGYSÉGES SZERKEZETŰ MÓDOSÍTOTT ALAPSZABÁLY**

Alulírott civil szervezet alapítói az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban: Ectv.), a sportról szóló 2004. évi I. törvény (továbbiakban: Sporttv.) 16.§ (1) bek., továbbá a Polgári Törvénykönyvről szóló 2013. évi V. törvény (továbbiakban: Ptk.) értelmében a harcművészetek fejlesztése, népszerűsítése, szervezése érdekében közhasznú tevékenységet végző MAGYAR KEMPO SZÖVETSÉG, mint közhasznú szervezetként működő országos sportági szövetség alapszabályát módosították és egységes szerkezetbe foglalták az alábbiak szerint:

(A változások dőlt betűvel vannak feltüntetve)

**1.Általános rendelkezések**

1.1 Az alapítók: (külön vezetve)

1.2 A szövetség neve: Magyar Kempo Szövetség

1.3 A szövetség idegen nyelvű elnevezése: Hungarian Kempo Association

1.4 A szövetség székhelye: 1026 Budapest, Házmán u. 5.

1.5 A szövetség jelvénye: fekete kör, piros szegéllyel, benne Magyarország határa zöld színnel, piros írásjegyekkel a közepén

1.6 A szövetség zászlaja: fekete fekvő téglalap, benne piros szegéllyel fekete kör, közepén Magyarország határa zöld színnel, piros írásjegyekkel

1.7 A szövetség jellege: sportági sportszövetség

1.8 A szövetség működési területe: országos jellegű, Magyarország

* 1. A szövetség önálló jogi személy.

**2.A szövetség célja és tevékenysége, sporttal kapcsolatos feladata**

2.1 A szövetség célja:

**-** akempo, mint harcművészeti, valamint MMA verseny- és szabadidősport tevékenység népszerűsítése, fejlesztése, szervezett segítése,

- összefogja a Magyarországon működő kempoval, és MMA-val foglalkozó egyesületek, szakosztályok tevékenységét,

- tagjainak, a tagok keretében sporttevékenységgel foglalkozóknak a sporttevékenység folytatásához szükséges eszközök beszerzéséhez anyagi hozzájárulás, valamint erkölcsi támogatás nyújtása,

- versenyeket rendez, magyar bajnokságot hirdet, nemzetközi programot bonyolít és terjeszti azt a filozófiát, amelyet a kempo harcművészet, mint sportág és mint életmód meghatároz,

**-** versenyeket rendez, magyar bajnokságot hirdet, nemzetközi programot bonyolít MMA-ban, külön kiemelt hangsúlyt fektetve a kiskorúak védelmére.

- más, elsődlegesen sporttal foglalkozó szervezetek és a szövetség közötti együttműködés szervezése, illetve külföldi és nemzetközi szervezetekkel való kapcsolattartás,

- részvétel a Nemzetközi Kempo Szövetség (IKF-International Kempo Federation) az MMA Világ Szövetség (WORLD MIXED MARTIAL ARTS ASSOCIATION) tevékenységében.

2.2 A szövetség tevékenysége:

- biztosítja a szövetség tagjai keretében sporttevékenységet folytató sportolók számára a biztonságos sporttevékenységhez szükséges feltételeket, valamint az igényes és tartalmas szervezeti élet feltételeit a sporttal foglalkozni kívánó sportolók, tagok, edzők szakmai és emberi együttműködésének előmozdítására,

- versenyeket, táborokat, szaküléseket, konferenciákat, továbbképzéseket, tanfolyamokat szervez és rendez,

- javaslatokat tesz a kempo harcművészettel és MMA-val kapcsolatos feladatok megoldására, megbízásokat vállal, foglalkozik a kempo harcművészet és az MMA szakterületét érintő elméleti és módszertani kérdésekkel, előmozdítja azok fejlesztését,

- szakmai és etikai kérdésekkel foglalkozik,

- biztosítja a folyamatos előrejutás és a szintfelmérő minősítő vizsgák lehetőségét, tehetséggondozó felkészítéssel igyekszik versenyzési lehetőségeket teremteni,

- fellép a sportmozgalomban ható káros jelenségek – elsősorban a meg nem engedett teljesítményfokozó szerek, készítmények és módszerek alkalmazása ellen,

- jelvényeket, kiadványokat jelentet meg és végzi azok terjesztését, az ebből származó bevételét a társadalmi szervezetekre vonatkozó szabályok szerint használhatja fel,

- kapcsolatot tart fenn és létesít hasonló rendeltetésű hazai és külföldi egyesületekkel, szövetségekkel, szervezetekkel, képviselteti magát a hazai és nemzetközi rendezvényeken,

- a szövetség tagja lehet hazai és nemzetközi sport szervezeteknek

- a szövetség tevékenységét nonprofit jelleggel fejti ki, ennek keretében a szövetség szolgáltatásait az igénybevevők részére ingyenesen vagy – legfeljebb a rezsiköltség erejéig terjedő mértékben kedvezményesen biztosítja,

- a szövetség e célok megvalósításáért a Civil tv. 32.§ rendelkezéseire tekintettel a célja által meghatározott egyéni és társadalmi szükséglet kielégítéséhez megfelelő erőforrásokkal és kimutatható társadalmi támogatottsággal rendelkező civil szervezet

- a sportról szóló 2004. évi I. törvény 49.§ (1) bek. c)-e) pontok alapján

-az egészséges életmód és a szabadidősport gyakorlása feltételeinek megteremtése; a versenysport, az utánpótlás-nevelés, az iskolai és diáksport, a főiskolai-egyetemi sport, a szabadidősport és a fogyatékosok sportja, valamint a helyi önkormányzatok által ellátott sportfeladatok finanszírozása; a gyermek- és ifjúsági sportot, a nők és a családok sportját, a hátrányos helyzetű társadalmi csoportok, valamint a fogyatékosok sportjának támogatása, mint állami közfeladathoz kapcsolódóan

- sporttevékenységet folytat,

- nem zárja ki, hogy tagjain kívül más is részesülhessen szolgáltatásaiból, tevékenysége körében nyújtott szolgáltatásait a szövetség tagságán kívül bármely más személy is igénybe veheti,

- gazdasági-vállalkozási tevékenységet csak közhasznú célja szerinti tevékenység megvalósítását nem veszélyeztetve végez,

- gazdálkodása során elért eredményét nem osztja fel, azt a közhasznú tevékenységére fordítja,

- közvetlen politikai tevékenységet nem folytat, szervezete pártokról független és azoknak anyagi támogatást nem nyújt.

**3.A szövetségi tagság**

***3.1 A szövetség tagsága, rendes tagokból, továbbá különleges jogállású tagokból (ideiglenes tag) áll.***

3.2 A szövetség rendes tagja lehet minden, a 2004. évi I. törvény rendelkezéseinek megfelelő olyan sportszervezet, amely a szövetség céljainak elérésében részt kíván venni, továbbá a szövetség alapszabályát elfogadja, megfelel az alapszabályban írt feltételeknek, vállalja a tagdíj megfizetését, valamint tagfelvételéhez az elnökség hozzájárul.

3.3 A szövetség rendes tagja jogosult:

- a szövetség tevékenységében és rendezvényein részt venni,

- képviselője választható és választhat a szövetség tisztségére, szervezetébe,

**-** képviselője útján szavazati joggal részt vehet a szövetség közgyűlésein,

,

3.4 A szövetség rendes tagja köteles:

- eleget tenni az alapszabályban vagy a közgyűlés határozataiban előírt kötelezettségeinek,

- részt vállalni a szövetség céljainak megvalósításában,

- az önként vállalt egyéni feladatokat teljesíteni,

- szövetségi taghoz méltóan viselkedni,

- ***a tagnyilvántartásokat évente két alkalommal, tárgyév január 30. napjáig, valamint tárgyév szeptember 30. napjáig leadni, A tagdíjak befizetése történhet a Szövetség irodájában készpénzben, pénztári készpénzfizetési bizonylat ellenében, valamint a Szövetség számlájára történő átutalással. A tagdíj éves mértéke 50.000-Ft..***

**-** Naptári évente legalább három, a szövetség által rendezett versenyen legalább két sportolóval részt venni.

- Naptári évente, egy a szövetség elnöksége által szúrópróbaszerűen kijelölt tagját/sportolóját kötelezni doppingvizsgálatra, és az ilyen módon lefolytatandó doppingvizsgálat költségeit megfizetni.

- Más, a szövetségtől jogilag elkülönülő, tehát független szervezet versenyén a szövetség elnökségének az előzetes hozzájárulásával vehet részt csak és kizárólag, és ennek betartására a tagjait/sportolóit is köteles kötelezni.

***3.5 törölve***

***3.6. törölve***

***3.7 törölve***

***3.8 törölve***

3.9 A szövetség szervei által hozott jog- vagy alapszabálysértő határozat megsemmisítése iránt bármely tag- a különleges jogállású tag csak érintettsége esetén a határozat tudomására jutásáról számított 30 napos jogvesztő határidőben pert indíthat.

***3.10*** ***A tagsági viszony (rendes /ideiglenes) önkéntes. A szövetségbe belépni kívánó személy tagfelvételét írásban kérheti a szövetségtől. A rendes taggá válásnál előfeltétele a jelentkezéstől számított 1 évig ideiglenes tagként való részvétel, mely időtartamban az ideiglenes tag köteles a rendes tagok kötelezettségeit teljesíteni azzal, hogy az év közben belépő ideiglenes tagnak a tárgyév június 30. napjáig történő belépése esetén teljes éves tagdíjat kell fizetnie a belépéstől számított 30 napon belül, míg a tárgyév június 30. napját követően belépő tagnak féléves tagdíjat kell fizetni a belépéstől számított 30 napon belül. Az ideiglenes tag, az ideiglenes tagság időtartama alatt az ezen időtartamban megtartott közgyűléseken képviselője szavazati joggal nem rendelkezik, azokon csak tanácskozási joggal vehet részt, illetve képviselője nem választható és nem is választhat a szövetség tisztségére, szervezetébe, és az elnökség az egy éves időtartam leteltét követő 30 napon belül dönt a rendes taggá válás elfogadásának tárgyában azzal, hogy a kérelem elutasítása esetén, melyet az elnökség köteles írásba foglalni, és megindokolni az ideiglenes tag jogosult a soron következő elnökségi ülésen írásban fellebbezést benyújtani, mely fellebbezést a közgyűlés köteles napirendre tűzni, és ott – amennyiben a fellebbező képviselője megjelenik, és nyilatkozni kíván, őt meghallgatni, és ezt követően dönteni a fellebbezése tárgyában. Az elnökség az általános határozathozatali és határozatképességi szabályok szerint határoz a kérelemről. A tagfelvétel tárgyában meghozott döntés ellen jogorvoslatnak nincs helye A szövetségi rendes-, ideiglenes tagság felvétellel keletkezik, a tagsági viszony kezdőnapja az arra vonatkozó (elnökségi, illetve közgyűlési) döntés meghozatalának napja.***

***3.11 A szövetségi tagság megszűnik:***

***- rendes és ideiglenes tag esetén kilépéssel és felmondással***

***- valamennyi tag vonatkozásában:***

***- a szövetségi tag jogutód nélküli megszűnésével,***

***- a szövetség jogutód nélküli megszűnésével,***

***- kizárással.***

***3.12 A szövetségi tagság kilépéssel történő megszűnése a szövetség elnökségével való írásbeli közléssel, minden egyéb aktus nélkül hatályossá válik. Felmondás esetén annak írásbeli bejelentésének kézhezvételének napjától a tag alapszabály szerinti jogai automatikusan megszűnnek. A felmondás nem mentesíti a tagot a tagsága idején keletkezett kötelezettségei alól.***

***3.13*** Valamennyi tag vonatkozásában a szövetségből történő kizárást kizárólag fegyelmi eljárás során meghozott jogerős büntetésként lehet alkalmazni, amennyiben az érintett tag:

***- nem teljesíti az alapszabályban foglalt kötelezettségeit (ide nem értve a rendes tag esetén a tagdíjfizetést),***

- egyébként olyan magatartást tanúsít, amely a szövetség tekintélyét, szakmai hírnevét jelentősen csorbítja vagy veszélyezteti.

3.14 A tagnak jogszabályt, a szövetség alapszabályát vagy közgyűlési határozatát súlyosan vagy ismételten sértő magatartása esetén a közgyűlés - bármely tag vagy az Elnökség kezdeményezésére - a taggal szemben kizárási eljárást folytathat le, azzal, hogy az érintett tagnak a közgyűlés megtartása előtt legalább 15 nappal meg kell küldeni minden releváns iratot, és biztosítani kell az érintett tag részére, hogy a közgyűlésen az üggyel kapcsolatban nyilatkozatot tegyen, bizonyítékok beszerzését indítványozza, és kérdéseket tegyen fel, bizonyítékokat terjesszen elő. A tag kizárását kimondó határozatot írásba kell foglalni és indokolással kell ellátni; az indokolásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. A kizáró határozatot a taggal közölni kell.

3.15 Az közgyűlés határozatával a tagsági jogviszonynak a szövetség általi felmondásának van helye, ha a tag – a tagdíj megfizetésére hat hónapon belül, az előzetes a kézhezvételtől számított harminc napos fizetési határidővel történt írásbeli felszólításra – nem tett eleget kötelezettségének. A tagsági jogviszonynak a szövetség általi felmondásával megszűnt tagságú volt tag csak tartozásának megfizetése esetén kérheti ismételt felvételét a szövetség tagjai közé.

***3.16 A szövetség a tagságáról nyilvántartást vezet.***

***A Szövetség rendes tagjai:***

***Klub nyilv.szám. Székhely***

|  |  |  |
| --- | --- | --- |
| ***Aladin Hero Team / Románia*** | ***512808*** | ***Románia, Érmihályfalva, Kossuth L.u 59*** |
| ***Apátfalvi Budo Klub*** | ***1802*** | ***6931 Apátfalva, Templom u 57*** |
| ***Besztercei Kempo SE*** | ***65167*** | ***3600 Ózd, Katona József út 38*** |
| ***Bicskei Harcosok SE*** | ***2767*** | ***2060 Bicske, Kisfaludy u 25*** |
| ***Budajenő Kempo Klub*** | ***TE 5661*** | ***2093 Budajenő, Kossuth l. u 36.*** |
| ***Budapesti Vasutas SC*** | ***1196*** | ***1142 Budapest, Szönyi út 2*** |
| ***Dojo Lovász Sport és Kulturális Egyesület*** | ***TE 5676*** | ***2315 Szigethalom, Hold u 20*** |
| ***Dunaharaszti Kempo SE*** | ***TE 4622*** | ***2330 Dunaharaszti, Fő út 47.*** |
| ***Egri Honvéd SE*** | ***298*** | ***3300 Eger, Hatvanasezred u 1.*** |
| ***Fehér Tigrisek Kempo Harcművészeti Sportegyesület*** | ***2801*** | ***8086 Felcsút, Fő út 135.*** |
| ***Fekete Harcos Önvédelmi Egyesület*** | ***2081*** | ***6729 Szeged, Mokrini u 38*** |
| ***Hegyvidék Harcosai KA*** | ***TE 6061*** | ***1122 Budapest, Csaba u 7/A*** |
| ***Herceghalmi Kempo Klub*** | ***TE 6258*** | ***2053 Herceghalom Gesztenyés út 36.*** |
| ***Jász Kempo Karate Klub*** | ***1862*** | ***5100 Jászberény, Boldogszállás u 26.*** |
| ***Kinizsi Technikai és Tömegsport Klubok köre*** | ***2695*** | ***1151 Budapest, Kert köz 2*** |
| ***Magyar Kempo Iskola SE*** | ***TE 6231*** | ***2461 Tárnok, Halász J u 11*** |
| ***Nemesteam Sport Club*** | ***5675*** | ***1209 Budapest, Majosháza u 9*** |
| ***Red Corner Gym SE*** | ***14351*** | ***1078 Budapest, István u 6.*** |
| ***Sors és Végzet SE*** | ***5856*** | ***2167 Vácduka, Petőfi köz 9.*** |
| ***Újfehértói Tai Qi Harcművészeti és Diáksport KSE*** | ***3275*** | ***4244 Újfehértó, Dózs Gy. u 68.*** |

***A Szövetség ideiglenes tagjai: jelenleg nincs ilyen tag.***

**4.A Szövetség szervezete**

4.1 A Szövetség szervei:

**-** közgyűlés,

- elnökség,

- Felügyelőbizottság,

- egyéb bizottságok.

**4.2 A közgyűlés:**

4.2.1A szövetség legfőbb testületi szerve, a tagok összességéből álló közgyűlés, mely bármely szövetségi kérdésben jogosult dönteni.

***4.2.2 A közgyűlés kizárólagos hatáskörébe tartozik:***

- az alapszabály megállapítása és módosítása,

- a sportfejlesztési programok elfogadása,

- a szövetség tisztségviselőinek megválasztása, visszahívása, díjazásuk megállapítása,

***- törölve***

**-** a tagsági jogviszony felmondással, vagy kizárással történő megszüntetése ügyében,

- a szövetség éves költségvetésének, valamint éves pénzügyi tervének elfogadása,

- az elnökség előző éves szakmai beszámolójának, valamint a számvitelről szóló törvény rendelkezései szerint készített beszámoló és közhasznúsági melléklet elfogadása (az általános határozatképességi és határozathozatali szabályok szerint),

- gazdasági társaság alapításáról, illetve gazdasági társaságból való részvételről szóló döntés,

- A Szövetség átalakulása, más országos sportági szakszövetséggel való egyesülésének, szétválásának elhatározása,

- a szövetség szervezeti egységei jogi személlyé nyilvánítása,

- Tagfelvétel kérdésében hozott határozat elleni jogorvoslati kérelem elbírálása.

- a Szövetség céljának módosítása,

- A Szövetség megszűnésének kimondása,

- döntés mindazon kérdésben, amelyet jogszabály vagy az alapszabály a taggyűlés kizárólagos hatáskörébe utal.

4.2.3 Nem egyesülhet más szövetséggel a szövetség, amely felszámolás, végelszámolás vagy kényszer-végelszámolás alatt áll, vagy ha a büntetőügyben eljáró bíróság vagy ügyész az egyesületet vagy a bíróságot arról értesíti, hogy a szövetséggel szemben a külön törvényben meghatározott büntetőjogi intézkedés alkalmazására kerülhet sor. A szövetség más szövetséggel való egyesülését csak akkor határozhatja el, ha a létesítő okirat szerinti induló tőkét teljes egészében a szövetség rendelkezésére bocsátották.

4.2.4A közgyűlés nem dönthet a szövetség feloszlásáról, ha a szövetséggel szemben lefolytatott végrehajtás eredménytelen volt vagy a szövetség fizetésképtelenségét a bíróság megállapította.

***4.2.5 A közgyűlést az elnökség legalább évente az adott naptári év május 31. napjáig egyszer köteles összehívni meghívóval.***

***4.2.6*** ***A közgyűlésre szóló meghívónak tartalmaznia kell a Szövetség nevét és székhelyét; a közgyűlés idejének és helyszínének megjelölését; a közgyűlés napirendjét azzal, hogy napirendet a meghívóban olyan részletességgel kell feltüntetni, hogy a szavazásra jogosultak a tárgyalni kívánt témakörökben álláspontjukat kialakíthassák. A Közgyűlési meghívót annak mellékleteivel együtt a szavazásra jogosultaknak – legalább 30 nappal a tervezett időpontot megelőzően a szavazásra jogosult által igazoltan kézhez vett – írásban tértivevényes postai küldemény, vagy visszaigazolt fax útján, vagy szintén visszaigazolt email útján küldi meg az Elnökség és azt a Szövetség honlapján (*www.hungariankempo.hu*) is a közgyűlés tervezett időpontját megelőző 30 nappal nyilvánosságra hozza azzal, hogy a Szövetség elnöksége jogosult a közgyűlés helyét a Szövetség székhelyétől eltérő helyre is meghatározni, mely helyszínnek a Szövetség székhelye szerinti városban, azaz Budapesten kell lennie.***

***Ha a közgyűlést ülését nem szabályszerűen hívták össze, az ülést akkor lehet megtartani, ha a közgyűlésen valamennyi szavazásra jogosult jelen van, és egyhangúlag hozzájárul az ülés megtartásához. A közgyűlésen a szabályszerűen közölt napirenden szereplő kérdésben hozható határozat, kivéve, ha valamennyi szavazásra jogosult jelen van és a napirenden nem szereplő kérdés megtárgyalásához egyhangúlag hozzájárul.***

***4.2.7*** ***A közgyűlés napirendjét a szövetség elnöksége állapítja meg és terjeszti a közgyűlés elé.***

4.2.8 A szövetség rendes közgyűlésének az alábbi napirendeket kötelezően tartalmaznia kell:

a. a szövetség éves pénzügyi tervének, költségvetésének megállapítása,

b. az előző évi számviteli beszámoló és közhasznúsági melléklet jóváhagyása,

c. a Felügyelőbizottság beszámolója, valamint – ha a szövetség a számviteli szabályok szerint könyvvizsgálót alkalmazott – a könyvvizsgáló beszámolója,

d. a szövetség tagjai, az elnök, az elnökségi tagok által valamint a területi szervek elnökségei által beterjesztett javaslatok elbírálása.

* + 1. ***A közgyűlési meghívó kézbesítésétől vagy közzétételétől számított 8 napon belül a szavazásra jogosult az Elnökségtől a napirend kiegészítését kérhetik, a kiegészítés indokolásával. A napirend kiegészítésének tárgyában benyújtott javaslatot, amennyiben azt a jelen pontban rögzített, a napirend kiegészítésének kérelmével kapcsolatosan rögzített határidő letettéig előterjesztette az arra jogosult, azt az Elnökség köteles elfogadni, és a napirendet kiegészíteni olyan módon, a napirend kiegészítése tekintetében a tagoknak rendelkezésre álló határidő minden tag tekintetében történő leteltét követő három napon belül az elfogadott tagi javaslatokkal kiegészített meghívót, annak esetleges mellékleteivel együtt ismételten ki kell küldeni minden a szavazásra jogosultaknak igazolható módon, azaz tértivevényes postai küldemény, vagy visszaigazolt fax útján, vagy szintén visszaigazolt email útján azzal, hogy azt a Szövetség honlapján (*www.hungariankempo.hu*) is nyilvánosságra kell hozni ezen határidőn belül. Amennyiben a napirend kiegészítése iránti kérelem a jelen pontban rögzített határidőn túl kerül előterjesztésre, a közgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában, de csak abban az esetben, amennyiben a közgyűlésen valamennyi szavazásra jogosult képviselője útján jelen van, és a napirend kiegészítésére a fentieken túl csak akkor kerülhet sor, ha valamennyi szavazásra jogosult egyhangúlag hozzájárul a napirend kiegészítéséhez.***
    2. A közgyűlés szavazásra jogosult képviselők több mint felének jelenléte esetén határozatképes, kivéve a határozatképtelenség miatt az 1 órával későbbi időpontra összehívott taggyűlés az eredeti napirenden szereplő kérdésekben a megjelentek számától függetlenül határozatképes. Az eredeti közgyűlési meghívónak tartalmaznia kell a közgyűlés helyét, időpontját, és napirendjét, továbbá a határozatképtelenség miatt megismételt taggyűlés idejét, amely 1 órával későbbi időpont-, továbbá azt a figyelmeztetést, hogy a megismételt közgyűlés az eredeti napirendi pontok tekintetében a jelenlévők számára tekintet nélkül határozatképes lesz. Amennyiben a szövetség céljának módosításáról, illetve a szövetség megszűnéséről való határozatok meghozatala is szerepel a napirendi pontok között, abban az esetben a szavazati joggal rendelkezők több mint háromnegyedének jelenléte szükséges minden esetben, így a megismételt közgyűlés esetén is a határozatképességhez.

4.2.11 A közgyűlés határozatait nyílt szavazással, a jelenlévők egyszerű szavazat többségével hozza, kivéve a szövetség céljának módosításáról, illetve a szövetség megszűnéséről való határozatok meghozatalát, mely esetben a szavazati joggal rendelkezők több mint háromnegyedének a szavazati többsége szükséges, illetve az alapszabály módosításáról szóló határozat meghozatalát, mely esetben a jelenlévő szavazati joggal rendelkezők több mint háromnegyedének a szavazati többsége szükséges. A közgyűlésen minden tagnak egy szavazata van.

4.2.12 A közgyűlésről jegyzőkönyvet kell vezetni és abban rögzíteni kell a közgyűlés lényeges eseményeit és a meghozott határozatokat, a döntést támogatók és ellenzők számarányát. A jegyzőkönyvet az elnök, a jegyzőkönyvvezető és két hitelesítő tag írja alá. A jegyzőkönyv kötelező melléklete a jelenléti ív.

***4.2.13 A szövetség közgyűlése nyilvános.***

4.2.14 A közgyűlés határozathozatalában nem vehet részt az a személy, aki, vagy akinek közeli hozzátartozója a határozat alapján

a. kötelezettség vagy felelősség alól mentesül, vagy

b. bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a szövetség cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a szövetség által tagjának, a tagsági jogviszony alapján nyújtott, létesíti okiratnak megfelelő cél szerinti juttatás.

4.2.16. Rendkívüli közgyűlést kell összehívni

- a Szövetség Elnökségének határozata alapján,

- ha a Szövetség rendes tagjainak 1/3-a az ok és a napirend megjelölésével írásban kéri,

- ha azt a bíróság elrendeli,

- ha az Elnökség, vagy a Felügyelőbizottság létszáma háromnál kevesebb főre csökken,

- a Szövetség vagyona az esedékes tartozásokat nem fedezi;

- a Szövetség előreláthatólag nem lesz képes a tartozásokat esedékességkor teljesíteni;

- a Szövetség céljainak elérése veszélybe került.

***- a Felügyelőbizottság indítványára, annak megtételétől számított harminc napon belül azzal, hogy a határidő eredménytelen eltelte esetén a közgyűlés összehívására a Felügyelőbizottság is jogosult.***

***4.2.17 A rendkívüli közgyűlést az erre vonatkozó kezdeményezés vagy bírósági határozat kézhezvételétől számított 30 napon belüli időpontra kell összehívni azzal, hogy a rendkívüli közgyűlési meghívót legalább 15 nappal a tervezett időpontot megelőzően a tag által igazoltan kézhez vett – írásban tértivevényes postai küldemény, vagy visszaigazolt fax útján, vagy szintén visszaigazolt email útján küldi meg az Elnökség és azt a Szövetség honlapján (*www.hungariankempo.hu*) is a közgyűlés tervezett időpontját megelőző 15 nappal nyilvánosságra hozza.***

Amennyiben az elnökség létszáma háromnál kevesebbre csökken, azaz az elnökség működésképtelensége indokolja a rendkívüli közgyűlés összehívását, ebben az esetben a Főtitkár köteles gondoskodni a rendkívüli közgyűlés összehívásáról.

A rendkívüli közgyűlésre egyebekben a Szövetség rendes közgyűlésére vonatkozó szabályok az irányadóak.

4.3 Az elnökség:

***4.3.1 A szövetség működését két közgyűlés között az elnökség irányítja. A szövetség elnöksége 5 tagból áll. Az elnökség tagjait a közgyűlés nyílt szavazással 3 évi időtartamra a tagok törvényes képviselői közül választják meg. Az elnökség tagjai újraválaszthatók. Az elnökség tagjai tisztségüket társadalmi megbízásként látják el. Az elnökség tagjai közül egyszerű szótöbbséggel választja meg az elnököt, illetve az alelnököt. A Szövetség elnöke Lacza Ádám Illés (született: Budapest, 1974. 10. 12., an: Illés Erzsébet , lakcím: 1026 Budapest, Házmán u 5.), a Szövetség alelnöke Lovász Gábor (született:: Budapest, 1965.07.09, an: Weisz Alice, lakcím: 2315, Szigethalom, Hold u 20, a Szövetség elnökségi tagjai Dikácz Ernő (született: Esztergom, 1953.06.18, an: Panák Ilona, lakcím: 1108.Budapest, Agyagfejtő u.14.II/11.), Kornély György (született: Budapest, 1970.05.05 an: Bányász Sarolta, lakcím: 2060 Bicske. Kisfaludy u 25 2lh 4.em 25 ajtó), Hebők István (született: Szeged, 1965.06.04., an: Hebők Ilona,, lakcím: 6729 Szeged, Mokrini utca 38).***

4.3.2 Az elnökség bármely tagja visszahívható, amennyiben magatartásával rombolja a szövetség jó hírnevét, olyan erkölcstelen életmódot folytat, amely méltatlanná teszi a szövetségi tisztségre, a szövetség működését szándékosan akadályozza, nehezíti, vagy ellehetetleníti, a jogszabályi, illetve alapszabályban rögzített kötelezettségeit nem teljesíti, illetve személyével a jogszabályban előírt összeférhetetlenségi ok beáll. A visszahívást legalább 3 tag kezdeményezheti, amely alapján 30 napon belüli időpontra rendkívüli közgyűlést kell összehívni. A rendkívüli közgyűlésre az érintett tisztségviselőt írásban meg kell hívni. A visszahívásra okot adó körülmények vizsgálata a közgyűlésen történik, ahol a közgyűlés bizonyítást vesz fel. Az érintett tisztségviselő számára lehetőséget kell biztosítani, hogy bizonyítékait, védekezését érdemben előadhassa. A visszahívás tárgyában a közgyűlés szótöbbséggel határoz. A határozatot írásban igazolható módon 15 napon belül meg kell küldeni az érintett tisztségviselőnek.

4.3.3 A közgyűlés az elnökség tagjává olyan személyt is megválaszthat, aki nem a szövetség tagjának képviselője.

4.3.4 Az elnökségnek tagja az lehet, aki

- magyar állampolgár,

- nem magyar állampolgár, ha a vonatkozó jogszabály szerint szabad mozgás és tartózkodás jogával rendelkezik, vagy harmadik országbeli állampolgár beutazásáról és tartózkodásáról szóló törvény hatálya alá tartozik és bevándorolt vagy letelepedett jogállású, illetve tartózkodási engedéllyel rendelkezik.

- Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

- Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja.

- A vezető tisztségviselő ügyvezetési feladatait személyesen köteles ellátni.

- Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos jogkövetkezmények alól nem mentesült.

- Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

- Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

4.3.5 A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt – annak megszűnését megelőző két évben legalább egy évig-,

a. amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b. amellyel szemben az állami adó- és vámhatóság jelentős összegű adóhiányt tárt fel,

c. amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d. amelynek adószámát az állami adó-és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

4.3.6 A szövetség elnöke egyben az elnökség és a közgyűlés elnöke is. Az elnök a szövetség működését a jogszabályoknak, az alapszabálynak, valamint a közgyűlés és az elnökség határozatainak megfelelően személyes felelősséggel irányítja. Az elnök önállóan képviseli a szövetséget. Az elnök tevékenységéért a közgyűlésnek tartozik felelősséggel.

4.3.7 Az alelnök elősegíti az elnök és az elnökség tevékenységét, közreműködik ezek igazgatási ügyeinek intézésében, előkészíti és megszervezi az elnökségi ülést. Az alelnök feladata az elnök tevékenységének segítése a szövetség operatív irányításában, valamint a szövetség ügyvitelének felelős vezetése, valamint az elnök helyettesítse annak akadályoztatása esetén.

4.3.8 Az elnökségi tagok közreműködnek a szövetség feladatainak meghatározásában és megvalósításában, a szövetség adminisztratív feladatainak ellátásában, a közgyűlés és az elnökség határozatainak végrehajtásában és a végrehajtás ellenőrzésében.

4.3.9 Az elnökség a közgyűlések közötti időben dönt mindazon kérdésekben, amelyek nem tartoznak a közgyűlés kizárólagos hatáskörébe, így különösen az elnökség hatáskörébe tartozik

- ***a közgyűlés összehívása, illetve a közgyűlés határozatainak végrehajtása,***

***- a sportág fejlesztési programjának kidolgozása, közgyűlés elé terjesztése,***

- bajnokság kiírása,

- versenynaptár jóváhagyása,

- a válogatott felkészülési programjának jóváhagyása,

- egyéb bizottságok létrehozása, megszüntetése, ügyrendjük jóváhagyása, a bizottság tagjainak kijelölése,

- könyvvizsgáló megbízatása,

- a tagsági viszony keletkezésével és megszűnésével kapcsolatos feladatok ellátása: ide nem értve a tiszteletbeli tagok megválasztását-; illetve a kizárásról, és a felmondásról való döntést

- a tagdíjak mértékének meghatározása,

- versenyengedélyek, tagkártyák kiadása,

- javaslattétel a tiszteletbeli tag megválasztására,

- edzők, sportolók, bírók minősítése,

- szövetség részére ingatlanvagyon megszerzése, megterhelése, elidegenítése

- a szövetség működéséhez kapcsolódó szervezeti és működési, fegyelmi, gazdálkodási-pénzügyi, munkaügyi, valamint vagyoni jogok hasznosításáról szóló szabályzatok megalkotása, hitel felvétele, jogról való lemondás, gazdasági- vállalkozási tevékenység elhatározása – ide nem értve gazdasági társaság alapítását, valamint gazdasági társaságban való részvételről szóló döntést-, valamint minden olyan határozat meghozatala, amelyek alapján a szövetség számára jelentős vagyoni terhek vagy kötelezettségek keletkeznek,

- a szövetség előző évi szakmai, valamint számviteli törvény szerinti beszámolójának és közhasznúsági mellékletének elkészítése,

- a szövetség éves pénzügyi, szakmai tervére vonatkozó javaslat kidolgozása,

- döntés a költségvetésben nem szereplő rendkívüli, valamint az előirányzatot meghaladó kiadásokról, költségvetési előirányzatok módosításáról és átcsoportosításáról,

- a főtitkár kinevezése, felmentése, díjazásának megállapítása, vele kapcsolatos munkáltatói jogok gyakorlása

4.3.10 Az elnökség szükség szerint, de legalább havonta egyszer ülésezik. Az elnökségi ülésen a Felügyelőbizottság elnöke és a főtitkár tanácskozási joggal részt vehet. Az elnökségi ülést az elnök hívja össze, írásban igazolható módon kézbesített, az ülés helyét, idejét és a napirendi pontokat is tartalmazó meghívó útján. Az elnökség üléseire minden tagot a napirend közlésével kell meghívni úgy, hogy a meghívók elküldése és az ülés napja között legalább 15 nap időköznek kell lennie. Az összehívásra egyebekben a közgyűlés összehívására vonatkozó szabályokat kell alkalmazni. Az ülés meghívóját az elnökségi ülés előtt 15 nappal nyilvánosságra kell hozni a szövetség honlapján.

4.3.11 Az elnökség határozatait egyszerű szótöbbséggel, nyílt szavazással hozza. Szavazategyenlőség esetén a javaslatot elvetettnek kell tekinteni. Az elnökség ülései nyilvánosak.

4.3.12 Az elnökség határozathozatalában nem vehet részt az a személy, aki, vagy akinek közeli hozzátartozója a határozat alapján

a. kötelezettség vagy felelősség alól mentesül, vagy

b. bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a szövetség cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a szövetség által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

4.3.13 Az elnökségi ülésről jegyzőkönyvet kell készíteni, amit a jelenlévő elnökségi tagok írnak alá. A jegyzőkönyvnek tartalmaznia kell a napirendet, a megjelentek felsorolását, az ülésen elhangzott lényeges észrevételeket és javaslatokat, valamint a hozott határozatokat, a döntést támogatók és ellenzők számarányát és lehetőség szerint személyét is.

4.3.14 A hozott határozatokról az érintett szerveket és személyeket értesíteni kell.

4.3.15 A szövetség testületi szerveinek döntését az elnökség a határozatok tárában tartja nyilván, melyben fel kell tüntetni a döntések tartalmát, időpontját, hatályát, a döntést támogatók és ellenzők számarányát, és ha lehetséges a személyüket fel kell tüntetni.

4.3.16 Határozatok és nyilvánosság:

A szövetség működése nyilvános, a működés során keletkezett okiratokban bárki betekintést nyerhet. A betekintésre a szövetség székhelyén van lehetőség, erre irányuló kérelem alapján, az elnökség az írásbeli kérelem beérkezésétől számított 5 munkanapon belül köteles biztosítani az iratbetekintést a szövetség székhelyén. A közgyűlési és elnökségi döntéseket a meghozataluktól számított 15 napon belül az érintettekkel írásban igazolható módon közölni kell. Minden közgyűlési és elnökségi döntést a meghozatalától számított 15 napon belül a szövetség honlapján nyilvánosságra hozza.  
Az egyesület működésének módjáról, szolgáltatásai igénybevételének módjáról, valamint beszámolói közléséről időszaki kiadványaiban és az internet honlapján tájékoztatja a nyilvánosságot.

4.3.17 A szövetség elnöksége: (külön vezetve)

4.3.18 Az elnök:

- az elnök önállóan jogosult a szövetség képviseletére;

- az elnök az elnökség közreműködésével irányítja és vezeti a szövetség tevékenységét;

- ***az elnökség üléseinek összehívása és vezetése;***

- a szövetség képviselete;

- az alapszabály és egyéb szabályzatok, valamint a közgyűlési és elnökségi határozatok végrehajtásának irányítása, ellenőrzése;

- a testületek munkájának figyelemmel kísérése, javaslattétel ezek napirendjére;

- kapcsolattartás tagszervezetekkel;

- a szövetség alkalmazottai tekintetében munkáltatói jogkört gyakorolt;

- aláírási és utalványozási és bankszámla feletti rendelkezési jogkörét az Alelnökkel együttesen jogosult gyakorolni;

- döntési jogkör gyakorlása mindazon ügyekben, mely nem tartozik a közgyűlés, az elnökség illetve az egyéb szervek hatáskörébe;

- mindazon feladatok ellátása, melyet az alapszabály, a jogszabály a hatáskörébe utal;

- az elnököt távolléte, vagy akadályoztatása esetén az általa megbízott elnökhelyettes helyettesíti;

- az elnök képviseleti jogkörét meghatározott ügyekben, vagy az ügyek meghatározott csoportjára nézve a szövetség más tisztségviselőjére is átruházhatja.

4.3.19. A főtitkár:

- irányítja a szövetség hivatali munkáját a közgyűlési és elnökségi határozatok keretei között;

- részt vesz a közgyűlésen tanácskozási joggal;

- gondoskodik az elnökségi ülések és a közgyűlés jegyzőkönyveinek vezetéséről;

- figyelemmel kíséri a szövetséggel kapcsolatos jogszabályokat és azok végrehajtását;

- összehangolja az elnökség, a bizottságok munkáját;

- adminisztratív, nyilvántartási, irattárazási feladatok ellátása;

- tagszervezetek, versenyzők nyilvántartása.

4.4 A Felügyelőbizottság:

4.4.1 A közgyűlés 3 évi időtartamra 3 tagú Felügyelőbizottságot választ azzal, hogy az egyik tagot, mint elnököt választja meg.

4.4.2 A Felügyelőbizottság bármely tagja visszahívható, amennyiben magatartásával rombolja a szövetség jó hírnevét, olyan erkölcstelen életmódot folytat, amely méltatlanná teszi a szövetségi tisztségre, a szövetség működését szándékosan akadályozza, nehezíti, vagy ellehetetleníti, a jogszabályi, illetve alapszabályban rögzített kötelezettségeit nem teljesíti, illetve személyével a jogszabályban előírt összeférhetetlenségi ok beáll. A visszahívást legalább 3 tag kezdeményezheti, amely alapján 30 napon belüli időpontra rendkívüli taggyűlést kell összehívni. A rendkívüli taggyűlésre az érintett tisztségviselőt írásban meg kell hívni. A visszahívásra okot adó körülmények vizsgálata a közgyűlésen történik, ahol a taggyűlés bizonyítást vesz fel. Az érintett tisztségviselő számára lehetőséget kell biztosítani, hogy bizonyítékait, védekezését érdemben előadhassa. A visszahívás tárgyában a taggyűlés szótöbbséggel határoz. A határozatot írásban igazolható módon 15 napon belül meg kell küldeni az érintett tisztségviselőnek. A határozat ellen nincs helye fellebbezésnek.

4.3.3 A közgyűlés a Felügyelőbizottság elnökévé és tagjává olyan személyt is megválaszthat, aki nem a szövetség tagjának törvényes képviselője.

4.3.4 Nem lehet a Felügyelőbizottság elnöke vagy tagja az a személy, aki

a. legfőbb szerv, illetve az ügyintéző és képviseleti szerv elnöke vagy tagja (ide nem értve a szövetség legfőbb szervének azon tagjait, akik tisztséget nem töltenek be),

b. a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,

c. a közhasznú szervezet cél szerinti juttatásából részesül – kivéve a bárki által megkötés nélkül igénybe vehető nem pénzbeli szolgáltatásokat, és a szövetség által tagjának a tagsági jogviszony alapján a létesíti okiratban foglaltaknak megfelelően nyújtott cél szerinti juttatást-, illetve

d. az a)-c) pontokban meghatározott személyek közeli hozzátartozója.

A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt – annak megszűnését megelőző két évben legalább egy évig-,

1. amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
2. amellyel szemben az állami adó- és vámhatóság jelentős összegű adóhiányt tárt fel,
3. amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesíti bírságot szabott ki,
4. amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

4.4.5 A Felügyelőbizottság határozathozatalában nem vehet részt, aki, vagy akinek közeli hozzátartozója a határozat alapján

a. kötelezettség vagy felelősség alól mentesül, vagy

b. bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a szövetség cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a szövetség által tagjának, a tagsági jogviszony alapján nyújtott, létesíti okiratnak megfelelő cél szerinti juttatás.

4.4.6 A Felügyelőbizottság ellenőrzi a szövetség működését, gazdálkodását. Ennek során a vezető tisztségviselőktől jelentést, a szervezet munkavállalóitól pedig tájékoztatást vagy felvilágosítást kérhet, továbbá a közhasznú szervezet könyveibe és irataiba betekinthet, azokat megvizsgálhatja.

4.4.7 A Felügyelőbizottság elnökét és két tagját a közgyűlés választja nyílt szavazással. Működéséért kizárólag a közgyűlésnek felelős. A bizottság tevékenységét a bizottság elnöke irányítja.

4.4.8 A bizottság éves ellenőrzési terv alapján dolgozik, amelyről a szövetség elnökségét tájékoztatja.

4.4.9 A bizottság feladata a szövetség pénz-, vagyonkezelésének és jogszerű működésének vizsgálata, a gazdálkodás célszerűségének, szabályszerűségének, az előirányzott bevételek és kiadások teljesítésének évenkénti vizsgálata.

4.4.10 A bizottság tagjai feladatuk ellátása során jogosultak a szövetség gazdálkodásával és működésével kapcsolatos bármely iratba betekinteni, a szövetség tisztségviselőitől tájékoztatást kérni. Az ellenőrzések megkezdéséről a bizottság elnöke tájékoztatni köteles az elnökséget.

4.4.11 Az ellenőrzés tapasztalatairól a bizottság elnöke a vizsgálat befejezésétől számított 15 napon belül írásban tájékoztatja az elnökséget. A Felügyelőbizottság köteles az elnökség tájékoztatása mellett az elnökségi ülés összehívását kezdeményezni, ha arról szerez tudomást, hogy

a. a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek a megszüntetése vagy következményeinek elhárítása, illetve enyhítése az intézkedésre jogosult szerv döntését teszi szükségessé,

b. a vezető tisztségviselők felelősségét megalapozó tény merült fel.

Az elnökségi ülést a Felügyelőbizottság indítványára – annak megtételétől számított harminc napon belül – intézkedés céljából össze kell hívni. E határidő eredménytelen eltelte esetén a közgyűlés és az elnökségi ülés összehívására a Felügyelőbizottság is jogosult.

Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a bizottság köteles értesíteni a törvényességi felügyeletet ellátó szervet.

4.4.12 A Felügyelőbizottság ülését annak elnöke hívja össze, írásban igazolható módon kézbesített, az ülés helyét, idejét és a napirendi pontokat is tartalmazó meghívó útján azzal, hogy a meghívók elküldése és az ülés napja között legalább 15 nap időköznek kell lennie.

4.4.13 A Felügyelőbizottság szükség szerint, de legalább évente egyszer ülésezik. Szükség szerint a Felügyelőbizottság ülése többször is összehívható.

4.4.14 Munkájáról legalább évente egy alkalommal vagy a taggyűlés igénye szerint köteles beszámolni a taggyűlésnek.

4.4.15 A felügyelőbizottsági ülés akkor határozatképes, ha azon a Felügyelőbizottság legalább két tagja jelen van. A Felügyelőbizottság határozatait nyílt szavazással, egyszerű szótöbbséggel hozza. Szavazategyenlőség esetén a javaslatot elvetettnek kell tekinteni.

4.4.16 A Felügyelőbizottság ülésein tanácskozási joggal részt vehet a szövetség elnöke.

4.4.17 A Felügyelőbizottság működésére egyébként az elnökség működési szabályait kell értelemszerűen alkalmazni.

**5.Egyéb bizottságok, szakmai kollégiumok**

5.1 Mesterek tanácsa

5.1.1 tagjai a dan fokozattal rendelkező versenyzők, edzők közül választható,

5.1.2 szakmai kérdésekben állást foglalnak, irányítják az övvizsgáztatást.

5.2 Egyéb bizottságok

5.2.1 A szövetség elnöksége egyes feladatok ellátására szükség szerint további állandó, illetve eseti bizottságokat hozhat létre.

5.2.2 A bizottság vezetőjét az elnökség választja, tagjait a bizottság vezetőjének javaslatára az elnökség választja.

5.2.3 A bizottságok üléseit a bizottság elnöke vezeti.

5.2.4 A bizottságok döntési, javaslattételi, illetőleg szervezési joggal rendelkeznek mindazon ügyekben, amelyekre rendelték őket.

5.2.5 A bizottságok ügyrendjüket maguk állapítják meg és az elnökség hagyja jóvá.

**6.A könyvvizsgáló**

6.1 A szövetség elnöksége igény szerint, illetve jogszabály rendelkezése alapján dönthet könyvvizsgáló megbízásáról. A szövetség könyvvizsgálója az lehet, aki az erre vonatkozó jogszabályok szerint a könyvvizsgálók nyilvántartásában szerepel.

6.2 Nem lehet a szövetség könyvvizsgálója az a személy, aki

a. legfőbb szerv, illetve az ügyintéző és képviseleti szerv elnöke vagy tagja (ide nem értve a szövetség legfőbb szervének azon tagjait, akik tisztséget nem töltenek be),

b. a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha másképp nem rendelkezik,

c. a közhasznú szervezet cél szerinti juttatásából részesül – kivéve a bárki által megkötés nélkül igénybe vehető nem pénzbeli szolgáltatásokat, és a szövetség által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást-, illetve

d. az a)-c) pontban meghatározott személyek közeli hozzátartozója.

6.3 A könyvvizsgálóval az elnökség köt szerződést.

6.4 Ha a könyvvizsgáló gazdálkodó szervezet, meg kell jelölnie azt a tagját, vezető tisztségviselőjét, illetve munkavállalóját, aki a könyvvizsgálatért személyében is felelős. A könyvvizsgáló tevékenységét a hatályos jogszabályok alapján végzi.

6.5 A könyvvizsgáló feladat- és hatáskörébe tartozik:

- ellenőrzi és véleményezi a számviteli törvény szerinti beszámoló valódiságát és jogszabályszerűségét,

- köteles megvizsgálni a közgyűlés elé terjesztett minden lényeges pénzügyi jelentést, hogy az valós adatokat tartalmaz-e, illetve megfelel-e a jogszabályi előírásoknak.

6.6 Betekinthet a szövetség könyveibe, a vezető tisztségviselőktől, a számvizsgáló bizottság tagjaitól, illetve a munkavállalóitól felvilágosítást kérhet, megvizsgálhatja a szövetség bankszámláját, pénztárát, értékpapír- és áruállományát, szerződéseit.

6.7 A könyvvizsgáló a szövetség ügyeiről szerzett értesüléseit üzleti titokként köteles megőrizni. A könyvvizsgáló a taggyűlés ülésén köteles részt venni. Ha ez szükséges, a könyvvizsgálót tanácskozási joggal az elnökség, illetve a Felügyelőbizottság üléseire is meg lehet hívni, illetve a könyvvizsgáló maga is kezdeményezheti ezen üléseken való részvételét. Ez utóbbi esetben a könyvvizsgáló kérelme csak különösen indokolt esetben utasítható vissza.

6.8 Ha a könyvvizsgáló megállapítja, illetve egyébként tudomást szerez arról, hogy a szövetség vagyonának jelentős mértékű csökkenése várható, illetve olyan tényt észlel, amely a vezető tisztségviselők vagy a Felügyelőbizottság tagjainak e törvényben meghatározott felelősségét vonja maga után, köteles a közgyűlés összehívását kezdeményezni az elnöknél, aki azt köteles összehívni.

6.9 Ha az arra jogosult szerv a törvényes működés helyreállítása érdekében a szükséges intézkedéseket nem teszi meg, a könyvvizsgáló köteles értesíteni a törvényességi felügyeletet ellátó szervet.

**7.A szövetség gazdálkodása, nyilvántartási szabályok**

7.1 A szövetség céljának megvalósítása érdekében vagyonával önállóan gazdálkodik. A szövetség tartozásaiért saját vagyonával felel. A tagok – a tagdíj megfizetésén túl – a szövetség tartozásaiért saját vagyonukkal nem felelnek.

7.2 A szövetség váltót, illetve más hitelviszonyt megtestesítő értékpapírt nem bocsáthat ki.

7.3 A szövetség csak olyan módon vehet fel hitelt és vállalhat kötelezettséget, amely nem veszélyezteti az alapcél szerinti (közhasznú) tevékenységének ellátását és működésének fenntartását.

7.4 A szövetség befektetési tevékenységet nem folytat.

7.5 A szövetség a gazdálkodása során elért eredményét nem osztja fel, azt létesítő okiratában meghatározott közhasznú tevékenységére fordítja.

7.6 A szövetség a vezető tisztségviselőt, a támogatót, az önkéntest, valamint e személyek közeli hozzátartozóját –a bárki által tagjának a tagsági jogviszony alapján nyújtott, létesítő okiratnak megfelelő juttatások kivételével– cél szerinti juttatásban nem részesítheti.

A szövetség bármely cél szerinti juttatását – a létesítő okiratban meghatározott szabályok szerint – pályázathoz kötheti. Ebben az esetben a pályázati felhívás nem tartalmazhat olyan feltételeket, amelyekből – az eset összes körülményeinek mérlegelésével – megállapítható, hogy a pályázatnak előre meghatározott nyertese van (színleltpályázat).  
Színlelt pályázat a cél szerinti juttatás alapjául nem szolgálhat.

7.7 A szövetség bevételei:

a. a tagok által fizetett tagdíjak, pártoló tagok anyagi támogatásai,

b. gazdasági-vállalkozási tevékenységéből (szolgáltatásnyújtásából) származó bevétel;

c. a költségvetési támogatás:

i. a pályázat útján, valamint egyedi döntéssel kapott költségvetési támogatás;

ii. az Európai Unió strukturális alapjaiból, illetve a Kohéziós Alapból származó, a költségvetésből juttatott támogatás;

iii. az Európai Unió költségvetéséből vagy más államtól, nemzetközi szervezettől származó támogatás;

iv. a személyi jövedelemadó meghatározott részének az adózó rendelkezése szerint kiutalt összege;

1. más szervezettől, illetve magánszemélytől kapott adomány;

e. befektetési tevékenységből származó bevétel;

f. az a)-e) pontok alá nem tartozó egyéb bevétel.

7.8 A szövetség célja megvalósítása gazdasági feltételeinek biztosítása érdekében kiegészítő jelleggel gazdasági-vállalkozási tevékenységet folytathat, amennyiben ez a célja szerinti tevékenységét nem veszélyezteti.

7.9 A szövetség költségei, ráfordításai (kiadásai)

a. a célja szerinti tevékenységhez közvetlenül kapcsolódó költségek,

b. a gazdasági vállalkozási tevékenységhez (szolgáltatás nyújtásához) közvetlenül kapcsolódó költségek,

c. a szövetség szerveinek, szervezetének működési költségei (ideértve az adminisztráció költségeit és az egyéb felmerült közvetett költségeket), valamint a több tevékenységhez használt immateriális javak és tárgyi eszközök értékcsökkenési leírása, valamint

d. az a)-c) pontok alá nem tartozó egyéb költség.

7.10 A szövetség a célja szerinti tevékenységéből, illetve a gazdasági-vállalkozási tevékenységéből származó bevételeit és költségeit, ráfordításait (kiadásait) elkülönítetten kell nyilvántartani.

* 1. A szövetség bevételeit a 7.7 pont szerinti részletezésben, költségei ráfordításait (kiadásait) a 7.9 pont szerinti részletezésben elkülönítetten, a számviteli előírások szerint tartja nyilván. A szövetség költségeit, ráfordításait (kiadásait) a célja szerinti tevékenységek árbevételének (bevételének) arányában kell évente megosztani.  
     A szövetség a gazdasági-vállalkozási tevékenységgel összefüggő immateriális javak és a tárgyi eszközök értékcsökkenési leírását társasági adó alapjának meghatározásakor a társasági adóról és az osztalékadóról szóló törvény szerint veheti figyelembe.  
     Ha valamely évre vonatkozóan megállapítható, hogy a szövetség elsődlegesen gazdasági-vállalkozási tevékenységű szervezetnek minősült, az adóhatóság a civil szervezettel szemben törvényességi ellenőrzési eljárást kezdeményez.
  2. A szövetség csak olyan gazdasági társaságban vehet részt, amelyben felelőssége korlátozott, és e korlátozott felelősségének mértéke nem haladja meg a társaságba általa bevitt vagyon mértékét.
  3. A szövetség gazdasági-vállalkozási tevékenységének fejlesztéséhez közhasznú tevékenységét veszélyeztető mértékű hitelt nem vehet fel.
  4. Amennyiben a szövetség befektetési tevékenységet végez a közgyűlésnek befektetési szabályzatot kell készítenie, amelyet a Felügyelőbizottság véleményének kikérését követően fogad el.

**8.Beszámolási szabályok:**

8.1 A szövetség a működéséről, vagyoni, pénzügyi és jövedelmi helyzetéről az üzleti év könyveinek lezárását követően az üzleti év utolsó napjával, illetve a megszűnés napjával, mint mérlegfordulónappal a jogszabályban meghatározottak szerint köteles beszámolót készíteni.

8.2 A beszámoló formáját a szövetség által folytatott tevékenység, az éves összes bevétel (a cél szerinti tevékenység és a gazdasági-vállalkozási tevékenység összes bevételének) nagysága, valamint a könyvvezetés módja határozza meg.

8.3 Aszövetség köteles a beszámoló jóváhagyásával egyidejűleg közhasznúsági mellékletet készíteni, amelyet a beszámolóval azonos módon köteles letétbe helyezni és közzétenni.

8.4 A szövetség beszámolójába, közhasznúsági mellékletében bárki betekinthet, és abból saját költségére másolatot készíthet.

8.5 Az üzleti év azonos a naptári évvel.

8.6 A szövetség beszámolója tartalmazza:

a. a mérleget (egyszerűsített mérleget),

b. az eredmény-kimutatást (eredmény-levezetést)

c. kettős könyvvitel szerinti kiegészítő mellékletet.

8.7 Akettős könyvvitelt vezető közhasznú szövetség kiegészítő mellékletében be kell mutatni a támogatási program keretében végleges jelleggel felhasznált összegeket támogatásonként. Támogatási program alatt a központi, az önkormányzati, illetve nemzetközi forrásból, illetve más gazdálkodótól kapott, a tevékenység fenntartását, fejlesztését célzó támogatást, adományt kell érteni. Külön kell megadni a kiegészítő mellékletben a támogatási program keretében kapott visszatérítendő (kötelezettségként kimutatott) támogatásra vonatkozó, előbbiekben részletezett adatokat.  
A kiegészítő mellékletben be kell mutatni a szervezet által az üzleti évben végzett főbb tevékenységeket, e tevékenységek fő célcsoportjait és eredményeit, valamint a közhasznú jogállás megállapításához szükséges adatokat, mutatókat.  
A közhasznúsági melléklet tartalmazza a vagyon felhasználásával kapcsolatos kimutatást, a közhasznú cél szerinti juttatások kimutatását, a vezető tisztségviselőinek nyújtott juttatások összegét és a juttatásban részesülő vezető tisztségek felsorolását.

8.8 A szövetség a közgyűlés által elfogadott beszámolót, valamint közhasznúsági mellékletét az adott üzleti év mérlegfordulónapját követő ötödik hónap utolsó napjáig köteles letétbe helyezni és közzétenni a civil szervezetek bírósági nyilvántartásáról és az ezzel összefüggő eljárási szabályokról szóló törvényben meghatározott módon.

8.9 A közzétételi kötelezettség kiterjed a beszámoló, valamint a közhasznúsági melléklet saját honlapon történő elhelyezésére is. A szövetség a saját honlapon közzétett adatok folyamatos megtekinthetőségét legalább a közzétételt követő második üzleti évre vonatkozó adatok közzétételéig biztosítja.

**9. A szövetség képviselete:**

9.1 A szövetség képviseletére az elnök önállóan jogosult harmadik személyekkel szemben, valamint bíróságok és más hatóságok előtt.

9.2 A szövetség nevében aláírásra az elnök önállóan jogosult. A bankszámla feletti rendelkezési, valamint utalványozási jogkörét az elnök egy másik elnökségi taggal együttesen jogosult gyakorolni.

9.3 A szövetség elnöke: (külön vezetve)

**10. A szövetség megszűnése**

10.1 A szövetség megszűnik

a)megszűnésének, valamint más országos sportági szakszövetséggel való egyesülésének a közgyűlés által történő kimondásával,

b) feloszlatásával,

c) megszüntetésével

d) megszűnésének megállapításával.

e) ha a szövetség tagjainak száma hat hónapon keresztül nem éri el a tíz főt.

f) ha a szövetség megvalósította célját vagy céljának megvalósítása lehetetlenné vált, és új célt nem határoztak meg;.

10.2 A szövetség feloszlatása vagy jogutód nélküli megszűnése esetén a hitelezők kielégítése után fennmaradó vagyont a MOB rendelkezésére kell bocsátani, és azt az adott sportág utánpótlás-nevelési programjainak támogatására kell fordítani.

10.3 A sportszövetségnek a bírósági nyilvántartásból való törlésére akkor kerülhet sor, ha a MOB igazolja, hogy a sportszövetség az állami sportcélú támogatás felhasználásával e törvényben, valamint az államháztartás működésére vonatkozó jogszabályokban foglaltaknak megfelelően elszámolt vagy azt, hogy a sportszövetség állami sportcélú támogatásban nem részesült.

10.4 A szövetség végelszámolására – törvény eltérő rendelkezése hiányában – a cégnyilvánosságról, a bírósági cégeljárásról és a végelszámolásról szóló 2006. évi V. törvény (a továbbiakban: Ctv.) rendelkezéseit, kényszer-végelszámolására a Ctv. 2012. február 29-én hatályos 116. § (3)-(6) bekezdését, a 117.§ -át és 118.§-át a Civil törvényben szabályozott eltérésekkel kell alkalmazni.

10.5 A szövetségre – törvény eltérő rendelkezése hiányában – a csődeljárásról, a felszámolási eljárásról és végelszámolásról szóló 1991. évi XXXXIX. törvényt a Civil tv-ben foglalt eltérésekkel kell alkalmazni.

**11. Záró rendelkezések:** (fejezet átszámozva)

11.1 A jelen alapszabályban nem szabályozott kérdésekben a Ptk., a Civil tv. és a Sporttv., valamint a vonatkozó egyéb jogszabályok rendelkezéseit kell alkalmazni.